Kif żvelat ilbieraħ il-gazzetta ILLUM il-Gvern dalgħodu ressaq il-White Paper dwar il-kirjiet privati... Kif kien żvelat ilbieraħ milil-gazzetta ILLUM , dalgħodu tressqet il-White Paper li titratta il-kirjiet privati. Din il-White Paper se titratta diversi temi, fost l-aktar importanti l-proposta biex kirja jkollha durata minima, jiġifieri li kirja residenzjali ma tkunx iqsar minn perjodu partikolari. Il-White Paper ma ssemmix perjodu partikolari tad-durata u allura din mistennija tkun deċiża wara l-proċess ta' konsultazzjoni li se jibda issa Is-Segretarju Parlamentari responsabbli mill-qasam tal-Housing Roderick Galdes qal illi l-Gvern huwa konxju mill-biża' tas-sidien u fakkar li l-Gvern irid li dawn jibqgħu jagħmlu profitt. Galdes qal illi kuntratti li jkunu aktar fit-tul iwasslu għal aktar serħan il-moħħ u mhux sitwazzjonijiet fejn familji jeħtieġ ibiddlu d-dar kull ftit xhur. Galdes fakkar illi l-White Paper hija biss parti minn proġett aktar wiesgħa ta' housing, apparti diversi miżuri li se jitħabbru fil-baġit, fosthom mekkaniżmu ġdid ta' benefiċċju għal dawk li jgħixu fil-kera. Kurt Scerri, avukat riċerkatur fil-qasam tal-housing u li kellu sehem ewlieni fil-kitba ta' din il-White Paper, emfasizza diversi drabi l-bżonn ta' stabilità għall-inkwilini filwaqt li fakkar li kirjiet għal żmien qasir m'għadhomx għażla. Fakkar ukoll li hemm żieda fid-domanda għall-kirjiet residenzjali minħabba diversi raġunijiet, fost oħrajn persuni li jibqgħu single u aktar barranin ta' kwalità. Il-Ministru tal-Finanzi Edward Scicluna fakkar illi minn 170,000 persuna li tinsab f'dar huma 30,000 li jgħixu f'kirja filwaqt li 132,000 huma sidien ta' darhom u minnhom 100,000 qed iħallsu lura s-self li tahom il-bank fuq dik id-dar. Scicluna fakkar illi l-iffullar naqas, minn 4.3% għal 2.6%. Il-Ministru għall-Familja ui Solidarjetà Soċjali Michael Falzon qal illi "Inżommux jew inqattgħux din il-White Paper, il-fatt huwa li dan hu l-ewwel pass." Huwa qal ukoll li l-Gvern ħares lejn diversi pajjiżi Ewropej oħrajn u l-miżuri li ħadu f'dan il-qasam, ħamsa kbar u tnejn żgħar. Il-White Paper qed tipproponi li...